AGAC I JYMIOŁY Na agacu wele szkoły, „kwatyrujóm” trzi jymioły. Fest sie rozrostały, sok s niego cyckały, chnetko agac bydzie goły! Autor: Bernard Śmigała
AGAC I JYMIOŁY
AMATOR „ZIELA”
AMATOR „ZIELA” Potómek Majów z MexikoCity, przijechół do nos szukać kobiyty. Narajyli mu Agnicha, ale łón woloł „marycha”! Tera w hereście siedzi zawrzyty. Autor: Bernard Śmigała
BEZDÓMNY
BEZDÓMNY Jedyn bezdómny we Sanoku, cołki rok chodziół po bosoku. Mioł tako zola, że u kowola, musioł sie podkuć dać, co roku! Autor: Bernard Śmigała
ZAJÓNC POD JEDLICZKÓM
ZAJÓNC POD JEDLICZKÓM W gynstyj ferczynie,pod jedliczkami, hazok sie skowoł przed rabczykami. Już rod bół, że sie udało, dyć sie za chwila wyznało, że siupnół przi norze ze lisami! Autor: Bernard Śmigała
NA MOJI TRZEŚNI
NA MOJI TRZEŚNI Na moja trześnia, wele niydzieli, jak dycki szkworce zaś przilecieli. Już w kadubku gniozdo moszczóm i na trześnie dziubki łoszczóm. Zaś sie trza bydzie owocym dzielić! Autor: Bernard Śmigała
KASZTÓNOWO ZARAZA
KASZTÓNOWO ZARAZA Kasztóny sie zaraziyły, wszystke liście potraciyły! W samym środku lata, liście trza zamiatać, a mie sie niy chce, boch zgniyły! Autor: Bernard Śmigała
ZUPA
ZUPA We przedszkolu na Kubiny, bajtle majóm kwaśne miny. Dzisio „babske scochy”, niy widać radochy, bo niy ciyrpióm zielyniny! Autor: Bernard Śmigała
ZŁOTE WESELE
ZŁOTE WESELE Pół wieku tymu sie łożyniyli, we „Kużni smaku” fajer zrobiyli. Goscie sóm zadowolyni, gospodorze – trocha myni, bo muszóm spłocać, co pożyczyli! Autor: Bernard Śmigała
WYPADEK
WYPADEK Na Ficinusie we familoku, bajtel wylecioł z drugigo sztoku! Nic mu sie niy stało, wyloz z tego cało, bo łostoł wisieć na jakimś hoku! Autor: Bernard Śmigała
NIYROBISIE
NIYROBISIE Na Ficinusie, u Cetelmana, wypiyli halba z samego rana. Potym, na „głodnego”, dwa piwa do tego. Wele połednia mieli już „fana”! Autor: Bernard Śmigała
szl_Latn szl_Latn eus_Latn szl_Latn ltg_Latn szl_Latn pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn ibo_Latn szl_Latn